Pysäköintikieltoa kuvaa merkki, jossa on sininen pohja, punainen reuna ja keskellä vinoviiva. Pysäyttämistä kieltävässä merkissä on vinoviivan sijasta X. Jos nämä merkit esiintyvät yksinään, pysäköinti on kielletty tien sillä puolella, jolla merkki on. Jos nämä taas esiintyvät keltaisella pohjalla, pysäköinti on kielletty kadun molemmilla puolilla tai koko katualueella. Pysäköinti sallittu -merkin yhteydessä esiintyy usein lisäkilpiä. Niillä voidaan ilmaista pysäköinnin alkamisajan osoittamisvelvollisuutta, sallitun pysäköintiajan kestoa ja pysäköinnin maksullisuutta ja maksullisuuden ajankohtia. On olemassa myös vuoropysäköinnin merkkejä, jotka ovat kuitenkin harvinaisia.